Petter Solberg (VW) era el líder provisional del Catalunya RX després de les dues primeres mànegues qualificatives. El mundial de ral·licròs va arrencar ahir al Circuit de Barcelona-Catalunya sota una pluja intensa que va complicar d’allò més la conducció dels pilots en unes mànegues que van esdevenir curses de supervivència. Amb tot, un nombrós públic va seguir les evolucions dels espectaculars autos de les categories Supercar, S1600 i Car Cross, en la qual competien com a convidats Nani Roma, Gerard Farrés i Dani Clos.